b'\n_START_ARTICLE_\nProtipape\xc5\xbe Teodorik\n_START_SECTION_\n\xc5\xbdivljenjepis\n_START_PARAGRAPH_\nTeoderik je bil benediktinec, ki je postal opat v samostanu Presvete Trojice v Cava pri Salernu. Postal je kardinal-diakon v Santa Maria in Via Lata. Prvi\xc4\x8d je omenjen v pismu protipape\xc5\xbea Klemena III., v katerem je popis nekaterih proti-kardinalov-\xc5\xa1kofov; med njimi je edini proti-kardinal-diakon prav on.\n_START_SECTION_\n\xc5\xa0kof\n_START_PARAGRAPH_\nTeodorik je prejel posve\xc4\x8denje za kardinala-\xc5\xa1kofa s primestnim sede\xc5\xbeem v Albano okrog 1095. 1198 je bil poslan v Nem\xc4\x8dijo, da bi se soo\xc4\x8dil z nasprotniki main\xc5\xa1kega nad\xc5\xa1kofa Rutarda (Ruthard), ki ni hotel prisostvovati sinodi v vercelliju, katero je sklical protipape\xc5\xbe, in ki je zapustil cesarsko stranko. 1099, takoj po smrti pape\xc5\xbea Urbana II., se je protipape\xc5\xbe Klemen utrdil v Albanu, da bi vr\xc5\xa1il pritisk na rimsko duhov\xc5\xa1\xc4\x8dino in ljudstvo med volitvami novega pape\xc5\xbea; novoizvoljen, je Pashal II., s pomo\xc4\x8djo sicilskega grofa Rogerja, izgnal protipape\xc5\xbea iz Albana. Iz Tivolija je protipape\xc5\xbe poslal pismo kardinalu Romanu pri S. Ciriaco alle Terme; imena podpisnikov listine, med njimi je bil tudi proti-kardinal Teodorik, nam dajajo pri\xc4\x8devanje o sestavi protipape\xc5\xbeevega svetega kardinalskega zbora. Ko je protipape\xc5\xbe Klemen III. umrl 8. septembra 1100, so njegovi privr\xc5\xbeenci, izkoristiv\xc5\xa1i odsotnost pape\xc5\xbea Pashala iz Rima, izbrali proti-kardinala Teodorika, ki je bil eden njegovih najo\xc5\xbejih sodelavcev, da bi ga nasledil.\n_START_SECTION_\nProtipape\xc5\xbe\n_START_PARAGRAPH_\nProtipape\xc5\xbe Klemen III. je umrl 8. septembra 1100. Njegovi prista\xc5\xa1i v Rimu so se skrivaj se\xc5\xa1li \xc5\xa1e isto no\xc4\x8d v baziliki svetega Petra, kjer so izvolili in ustoli\xc4\x8dili kardinala Teodorika, albanskega \xc5\xa1kofa, ki si je privzel krstno ime Teodorik. Konec septembra je vodil proti-sinodo. Kmalu zaa tem je be\xc5\xbeal iz Rima, da bi pridobil podporo cesarja Henrika IV. . Po treh in pol mesecih so ga ujeli in pripeljali nazaj pred pape\xc5\xbea Pashala, ki ga je razglasil za protipape\xc5\xbea in dal zapreti v samostan Presvete Trojice v La Cava pri Salernu v Kampaniji v Ju\xc5\xbeni Italiji, kjer je \xc5\xbeivel kot navaden menih.\n_START_SECTION_\nSmrt\n_START_PARAGRAPH_\nTeoderik je v izgnanstvo zbolel in umrl leta 1102 v kraju Cava de\xe2\x80\x99 Tirreni v Kampaniji (Pape\xc5\xa1ka dr\xc5\xbeava, Sveto rimsko cesarstvo), kakor je zapisano na ohranjenem epitafu v kripti tega samostana presvete Trojice.  Na spominski plo\xc5\xa1\xc4\x8di je omenjen s pontifikalnim imenom pape\xc5\xbe Silvester III., ki so ga takrat imeli za protipape\xc5\xbea. Njegov naslednik je protipape\xc5\xbe Albert 1101.'